Tirsdag morgen begyndte sagen om en nordjysk erhvervsmand, der er anklaget for at have snydt SKAT for mere end en million kroner. Han er tiltalt efter straffelovens §289, der handler om afgiftsunddragelse af særlig grov karakter. Han er anklaget for med vilje at have unddraget skat for 752.779 kroner i første og andet kvartal af 2008. Med en anden virksomhed er han desuden tiltalt for i perioden 2008-2012 at have snydt SKAT for moms til en værdi af 272.368 kroner. Så til sammen er den nordjyske erhvervsmand anklaget for at have unddraget moms for mere end 1 million kroner. SKAT har nedlagt påstand om erstatning på det først omtalte beløb på 751.780 kroner. Desuden kræver SKAT en tillægsbøde på 1 million kroner. Sagen er startet i dag, men vil tidligst blive afgjort midt i marts.

Referat:
I dag begynder retssagen mod en aalborgensisk erhvervsmand, der er tiltalt for at snyde statskassen for mere end en million kroner.